3. การประกอบธุรกิจของแต่ละสายผลิตภัณฑ์

-   ลักษณะของผลิตภัณฑ์

การดำเนินธุรกิจของบริษัท แบ่งออกเป็น

-   ผลิตและจำหน่ายอาหารกุ้ง

-   ผลิตและจำหน่ายอาหารปลา

-   จำหน่ายยาและเคมีภัณฑ์

ผลิตภัณฑ์อาหารสัตว์น้ำของบริษัทเป็นผลิตภัณฑ์ที่มีส่วนผสมจากผลิตภัณฑ์ธรรมชาตินำมาปรุงแต่งในรูปของอาหารเม็ด
โดยมีการเพิ่มวิตามินและแร่ธาตุ และผลิตตามขั้นตอนเพื่อออกจำหน่ายแก่เกษตรกร

ตลอดระยะเวลาการดำเนินงาน
บริษัทได้พัฒนากระบวนการการผลิตและสินค้าอย่างสม่ำเสมอและต่อเนื่อง
โดยการนำเทคโนโลยีสมัยใหม่เข้ามาใช้
ปัจจุบันจึงนับได้ว่าไทยลักซ์เป็นหนึ่งในผู้นำทางด้านธุรกิจอาหารเลี้ยงสัตว์น้ำของไทย
รวมทั้งบริษัทยังได้รับการรับรองมาตรฐาน ISO 9002 และสามารถดำเนินงานตามนโยบายที่ตั้งไว้
คือ "มุ่งมั่นในการผลิตสินค้าที่มีคุณภาพเหนือมาตรฐานระดับชาติ ด้วยราคาที่ยืดหยุ่นและเหมาะสม
เพื่อสร้างความพึงพอใจสูงสุดแก่ลูกค้า"

Mission: ประกอบธุรกิจหลักในการผลิตและจำหน่าย อาหารสัตว์น้ำ
รวมทั้งกิจการต่อเนื่องทั้งในและนอกประเทศ

Vision: เป็นบริษัทผลิตและจำหน่ายอาหารสัตว์น้ำชั้นนำที่มีความสามารถ วิถีทางในการ
ดำเนินการและศักยภาพในการแข่งขันระดับแนวหน้าของระหว่างประเทศ

Corporate Value:
ให้ความสำคัญกับบุคลากรที่มีความซื่อสัตย์สุจริตที่มีความเชี่ยวชาญระดับมืออาชีพ ใฝ่หาความรู้
ถ่ายทอด แลกเปลี่ยนประสบการณ์และทุ่มเทเพื่อผลงานที่เป็นเลิศ

การตลาดและการแข่งขัน

ภาพรวมภาวะการแข่งขัน

ตลาดอาหารกุ้ง

ตลาดอาหารกุ้งในประเทศไทยในปี 2545 นั้นมีมูลค่าการจำหน่ายลดลงเมื่อเทียบจากปี 2544 เป็นการ หดตัวลงด้วยปัจจัยต่างๆ ทั้งจากภายในและภายนอกประเทศ จะเห็นได้ว่าในปีที่ผ่านมาเกษตรกรผู้เลี้ยงกุ้งไทยลดจำนวนการเลี้ยงลง เพราะตลาดกุ้งสดในเมืองไทยประสบปัญหาหลายชนิด ทำให้มูลค่าการส่งออกของกุ้งสดลดน้อยลงกว่า 50% ซึ่งปัจจัยที่สำคัญ คือตลาดอเมริกาและญี่ปุ่นมีกำลังการซื้อต่ำลง การตรวจพบสารตกค้างในตลาด EU รวมทั้งการแข็งค่าขึ้นอย่างมีนัยสำคัญของค่าเงินบาท ซึ่งทำให้ความสามารถในการแข่งขันด้อยกว่าประเทศคู่แข่งขันอื่น เช่น เวียดนาม อินโดนีเซีย และอินเดีย 

การแข่งขันในตลาดอาหารกุ้งจึงยิ่งทวีความรุนแรงมากกว่าปีที่ผ่านๆ มา
เนื่องจากยังคงมีการขยายตัวของกำลังการผลิต การหดตัวของตลาดรวม บริษัทต่างๆ
จึงต้องใช้กลยุทธ์ราคาและการส่งเสริมการขายในรูปของการเสนอผลประโยชน์เพิ่มเติมจนทำให้ราคาสุทธิต่ำกว่าที่เคยจำหน่ายเพื่อเป็นการรักษายอดขายและเพื่อแย่งชิงส่วนแบ่งตลาดจากคู่แข่ง

ตลาดอาหารปลา

อาหารปลายังคงมีแนวโน้มที่ดีในการขยายตัวเนื่องจากเป็นการเพาะเลี้ยงเพื่อบริโภคภายในประเทศเป็นหลัก
รวมถึงการเปลี่ยนพฤติกรรมการบริโภคที่หันมานิยมการบริโภคเนื้อปลามากยิ่งขึ้น
เนื่องจากเนื้อปลาเป็นอาหารโปรตีนที่มีคุณภาพสูงต่อสุขภาพ เช่น DHA OMEGA3
ด้วยเหตุผลดังกล่าวจึงเป็นปัจจัยสำคัญที่สนับสนุนให้ธุรกิจการเลี้ยงปลามีการขยายตัวอย่างต่อเนื่องและตลาดมีเสถียรภาพ

การแข่งขันในตลาดอาหารปลานับว่ามีความรุนแรงมากขึ้นกว่าปีที่ผ่านมา คู่แข่งรายใหม่ๆ
มีความสนใจที่จะเข้ามาลงทุน
มีการแข่งขันโดยเน้นกลยุทธ์ทางด้านราคาโดยการออกผลิตภัณฑ์ราคาถูกเพื่อจูงใจผู้ซื้อ
รวมทั้งมีการจัดกิจกรรมส่งเสริมการขายตลอดทั้งปี

ลักษณะการจำหน่าย

จะจำหน่ายทั้งในรูปเงินสดและการให้เครดิตโดยให้ลูกค้านำสินค้าไปใช้ก่อนจึงทำการชำระเงิน
ระยะเวลากำหนดการชำระเงินกำหนดตั้งแต่ 3 - 60 วัน

ในส่วนการให้เครดิตแก่ลูกค้า
บริษัทจะพิจารณาจากประวัติการชำระเงินและประวัติการทำธุรกิจของลูกค้า
ความน่าเชื่อถือทั้งด้านฐานะทางธุรกิจและด้านส่วนตัว หลักทรัพย์หรือบุคคลค้ำประกัน
รายละเอียดของแผนธุรกิจหรือข้อมูลเบื้องต้นด้านธุรกิจและการลงทุนของลูกค้า
รวมถึงปริมาณสินค้าที่ต้องการของลูกค้า

ช่องทางการจัดจำหน่าย

1.  จำหน่ายผ่านร้านค้าตัวแทนจำหน่ายที่จำหน่ายอาหารสัตว์และผลิตภัณฑ์อื่นๆ
    ซึ่งอาจจะเป็นตัวแทนจำหน่ายผลิตภัณฑ์อาหารสัตว์น้ำของรายเดียว
    ซึ่งกระจายอยู่ทุกเขตทั่วประเทศ (เอเยนต์)

2.  จำหน่ายผ่านร้านค้าตัวแทนจำหน่ายโดยร่วมกับอาหารสัตว์น้ำของบริษัทอื่นๆซึ่งกระจายอยู่ทุกเขตทั่วประเทศ
    (ดีลเลอร์)

3.  จำหน่ายโดยตรงให้กับเกษตรกรที่เป็นเจาของฟาร์ม
    หรือเกษตรกรที่รวมกลุ่มเป็นชมรมหรือสหกรณ์

อย่างไรก็ตามการจัดจำหน่ายทั้งหมดจะดำเนินการโดยผ่านศูนย์คลังสินค้าของบริษัททั้ง 11
สาขาที่กระจายอยู่ทั่วประเทศ

กลุ่มลูกค้าเป้าหมาย

กลุ่มลูกค้าจะเน้นที่กลุ่มเกษตรกรผู้เพาะเลี้ยง ตัวแทนขายของบริษัท และเอเย่นต์ขายในแต่ละจังหวัด
โดยบริษัทจะไม่เน้นการขายให้กับลูกค้ารายใดรายหนึ่งเป็นพิเศษเพื่อเป็นการหลีกเลี่ยงการเสียลูกค้า

ปัจจุบันกลุ่มลูกค้าเป้าหมายหลักของบริษัทประกอบด้วย 2 กลุ่ม ได้แก่

1. ตัวแทนขายในแต่ละจังหวัด ร้อยละ 60

2. กลุ่มเกษตรกรผู้เลี้ยงสัตว์น้ำ ร้อยละ 40

นโยบายการตั้งราคา

ในส่วนของราคาขายนั้นจะถูกกว่าตราสินค้าหลักในตลาด แต่จะใกล้เคียงกับคู่แข่งในลักษณะเดียวกัน
ซึ่งสินค้าจะมีการกำหนดราคาขายจากทางสมาคมอาหารสัตว์ซึ่งควบคุมไปตามกลไกของตลาดและราคาวัตถุดิบที่ใช้ในการผลิต
แต่ราคาขายส่งแก่ตัวแทนจำหน่ายจะขึ้นอยู่กับส่วนลดที่บริษัทสามารถจะให้ได้
และราคาขายปลีกจะขึ้นอยู่กับตัวแทนจำหน่ายกำหนดราคาขายหน้าร้านเอง

สัดส่วนการจำหน่ายในประเทศและต่างประเทศ

อาหารกุ้งมีสัดส่วนการจำหน่ายในประเทศร้อยละ 97.88, ต่างประเทศ (ประเทศเวียดนาม,
อินเดีย) ร้อยละ2.12 ส่วนอาหารปลามีสัดส่วนการจำหน่ายในประเทศร้อยละ 99.39,
ต่างประเทศ (ประเทศลาว)ร้อยละ 0.61

กลยุทธ์การแข่งขัน

บริษัทเน้นทางด้านการผลิตสินค้าที่มีคุณภาพและมาตรฐานตามนโยบายของบริษัท
รวมทั้งเน้นทางด้านการให้บริการที่คำนึงถึงความสะดวกสบายของลูกค้าเป็นหลัก
โดยบริษัทมีศูนย์การจำหน่ายกระจายทั่วประเทศถึง 11
แห่งซึ่งเป็นจุดศูนย์กลางในการกระจายสินค้าให้กับเกษตรกรทั้งรายใหญ่และรายย่อยได้อย่างทั่วถึง

ในด้านราคาเป็นปัจจัยสำคัญที่ลูกค้านำมาพิจารณาเปรียบเทียบกับบริษัทต่างๆ
เพื่อประโยชน์ในด้านต้นทุนในสภาวะที่ราคากุ้งตกต่ำ
ทางบริษัทจึงได้มีการจัดทำเงื่อนไขการซื้อขายเพื่อจูงใจลูกค้าอีกทางหนึ่ง

การจัดหาผลิตภัณฑ์และการบริการ

บริษัทฯ มีสำนักงานทั้งหมดรวม 3 แห่ง และมีศูนย์การขายอาหาร11 แห่ง ดังรายละเอียดต่อไปนี้

  1. สำนักงานกรุงเทพฯ

เลขที่ 101/3-4 ถ.นเรศ ต. สี่พระยา อ. บางรัก จ.กรุงเทพฯ 10500

โทรศัพท์ 0-2266-4725-7, 0-2234-9161 และ 0-2234-9166 โทรสาร 0-2236-7347

  2. สำนักงานใหญ่และโรงงานผลิต

เลขที่ 69/5 หมู่ที่ 5 ถ.พระราม 2 (กม.71) ต.บางขันแตก อ.เมือง จ. สมุทรสงคราม 75000

โทรศัพท์ 0-3471-5800-4 โทรสาร 0-3471-5805

  3. สำนักงานเพชรบุรี และโรงงานผลิต

เลขที่ 62 หมู่ที่ 2 ต.หนองชุมพล อ.เขาย้อย จ.เพชรบุรี 76000

โทรศัพท์ 0-3244-7681-8 โทรสาร 0-3244-7689

4. ศูนย์การขายอาหาร 11 แห่ง

ภาคกลางและภาคตะวันออก

1.  ศูนย์จันทบุรี โทรศัพท์ และโทรสาร 0-3933-5668

2.  ศูนย์ฉะเชิงเทรา (แปดริ้ว) โทรศัพท์ และ โทรสาร 0-3882-0705

3.  ศูนย์อ่างทอง โทรศัพท์ และ โทรสาร 0-3562-0897

4.  ศูนย์โคราช โทรศัพท์ และ โทรสาร 0-4429-6865

ภาคใต้ฝั่งอ่าวไทย

5.  ศูนย์สุราษฏร์ธานี โทรศัพท์ และ โทรสาร 0-7728-5461

6.  ศูนย์เกาะยอ โทรศัพท์ และ โทรสาร 0-7433-3962

7.  ศูนย์ชุมพร โทรศัพท์ และ โทรสาร 0-7750-6978

8.  ศูนย์หัวไทร โทรศัพท์ และ โทรสาร 0-7538-9364

ภาคใต้ฝั่งอันดามัน

9.  ศูนย์โคกลอย (พังงา) โทรศัพท์ และ โทรสาร 0-7658-1989

10. ศูนย์กระบี่ โทรศัพท์ และ โทรสาร 0-7569-1783

ภาคเหนือ

11. ศูนย์เชียงใหม่ โทรศัพท์ และโทรสาร 0-5384-4577

กำลังการผลิตและปริมาณการผลิต

+-----------------------+------------+------------+-----------+---+-----+
| กำลังการผลิตและปริมาณการ | ปี          | ปี          | ปี         |   |     |
| ผลิต(ผลิตภัณฑ์อาหารสัตว์น้ำ) |            |            |           |   |     |
|                       | 2545       | 2544       | 2543      |   |     |
+-----------------------+------------+------------+-----------+---+-----+
| กำลังการผลิตเต็มที่ (ตัน)   | 50,400     | 50,400     | 50,400    |   |     |
|                       |            |            |           |   |     |
| อาหารกุ้ง               | 28,000     | 24,000     | 24,000    |   |     |
|                       |            |            |           |   |     |
| อาหารปลา              |            |            |           |   |     |
+-----------------------+------------+------------+-----------+---+-----+
| ปริมาณการผลิตจริง (ตัน)   | 17,249     | 19,093     | 17,081    |   |     |
|                       |            |            |           |   |     |
| อาหารกุ้ง               | 21,810     | 16,664     | 10,620    |   |     |
|                       |            |            |           |   |     |
| อาหารปลา              |            |            |           |   |     |
+-----------------------+------------+------------+-----------+---+-----+
| การใช้กำลังการผลิต (%)   | 34.22      | 37.88      | 33.89     |   |     |
|                       |            |            |           |   |     |
| อาหารกุ้ง               | 90.88      | 69.43      | 44.25     |   |     |
|                       |            |            |           |   |     |
| อาหารปลา              |            |            |           |   |     |
+-----------------------+------------+------------+-----------+---+-----+
| อัตร                   | (9.66)     | 11.78      | (23.13)   |   |     |
| าเพิ่มของปริมาณการผลิต(%) |            |            | 4.12%     |   |     |
|                       | 30.88      | 56.91      |           |   |     |
| อาหารกุ้ง               |            |            |           |   |     |
|                       |            |            |           |   |     |
| อาหารปลา              |            |            |           |   |     |
+-----------------------+------------+------------+-----------+---+-----+

หมายเหตุ :- กำลังการผลิตเปรียบเทียบจากเวลาผลิต 24 ชม.

ปริมาณการผลิตเปรียบเทียบจากยอดผลิตอาหารสำเร็จ

มูลค่าการผลิตของบริษัท

+-------+------------+-------+----------+-------+----------+-------+
|       | ปี 2545     |       | ปี 2544   |       | ปี 2543   |       |
+-------+------------+-------+----------+-------+----------+-------+
|       | ป          | มูลค่า  | ปริม      | มูลค่า  | ปริม      | มูลค่า  |
|       | ริมาณการผลิต |       | าณการผลิต |       | าณการผลิต |       |
|       | (ตัน/ปี)     | (ล    | (ตัน/ปี)   | (ล    | (ตัน/ปี)   | (ล    |
|       |            | บ./ปี) |          | บ./ปี) |          | บ./ปี) |
+-------+------------+-------+----------+-------+----------+-------+
| อา    | 17,249     | 369   | 19,093   | 422   | 17,081   | 363   |
| หารกุ้ง |            |       |          |       |          |       |
+-------+------------+-------+----------+-------+----------+-------+
| อาห   | 21,810     | 238   | 16,664   | 187   | 10,620   | 114   |
| ารปลา |            |       |          |       |          |       |
+-------+------------+-------+----------+-------+----------+-------+

นโยบายการผลิต

1.  ผลิตสินค้าที่มีคุณภาพ และตรงกับความต้องการของลูกค้า

2.  รักษามาตรฐานการผลิต และคุณภาพให้สม่ำเสมอตามนโยบายคุณภาพของบริษัทฯ

3.  คัดเลือกวัตถุดิบที่ใหม่ และมีคุณภาพดี เพื่อใช้ผลิตสินค้าให้มีสภาพสดใหม่อยู่เสมอ

4.  ใช้เทคโนโลยีที่ทันสมัยเพื่อพัฒนาระบบการผลิต

5.  ลดปริมาณการสูญเสียในกระบวนการผลิตให้มีน้อยที่สุด

6.  ใช้กำลังการผลิตให้เต็มประสิทธิภาพของเครื่องจักร

7.  พัฒนาระบบคุณภาพ ISO 9002, HACCP และ GMP

ปัจจัยที่ใช้ในการคาดการผลิต

1.  ปริมาณการขายตามความต้องการของลูกค้าในแต่ละเดือน

2.  สภาวะเศรษฐกิจ และปัจจัยต่างๆ รวมทั้งราคาวัตถุดิบที่ส่งผลกระทบต่อต้นทุนการผลิต

3.  กำลังผลิต และประสิทธิภาพของเครื่องจักร

วัตถุดิบและผู้จำหน่ายวัตถุดิบ

วัตถุดิบอาหารสัตว์น้ำของบริษัทฯ มีสัดส่วนการซื้อภายในประเทศต่อต่างประเทศเป็น 86:14
ดังรายละเอียดต่อไปนี้

วัตถุดิบในประเทศ

+-----------------------------------------+----------------------------+
| วัตถุดิบหลัก                                | ปริมาณการซื้อ (ลบ./ปี)         |
+-----------------------------------------+----------------------------+
| 1.  ปลาป่น (โปรตีนต่ำกว่า 60 %)             | 96.47                      |
|                                         |                            |
| 2.  ปลาป่น (โปรตีนระหว่าง 60 – 65%)        | 47.38                      |
|                                         |                            |
| 3.  แป้งสาลี                              | 68.61                      |
|                                         |                            |
| 4.  กากถั่วเหลือง                          | 64.44                      |
|                                         |                            |
| 5.  สารเสริม (วิตามินและแร่ธาตุ)             | 33.57                      |
|                                         |                            |
| 6.  ข้าวโพด                              | 18.44                      |
|                                         |                            |
| 7.  อื่น ๆ                                | 10.96                      |
+-----------------------------------------+----------------------------+
| รวม                                     | 339.87                     |
+-----------------------------------------+----------------------------+

วัตถุดิบนำเข้าต่างประเทศ

  ----------------- -- ------------------------- -- ----------------------
  นำเข้าจากประเทศ       วัตถุดิบหลัก                     ปริมาณการซื้อ (ลบ./ปี)

  เปรู, ชิลี              ปลาป่น(โปรตีนมากกว่า 60%)       19.5

  เกาหลี, ญี่ปุ่น           ตับปลาหมึกป่น                   11.7

  เกาหลี                ปลาหมึกถัง                     5.3

  ญี่ปุ่น                  ไส้ปลา                        17.7

  เกาหลี                น้ำมันตับปลาหมึก                 1.5

  รวม                                               55.7
  ----------------- -- ------------------------- -- ----------------------

ในการจัดซื้อวัตถุดิบ บริษัทฯ มีนโยบายในการซื้อเพียงพอกับความต้องการใช้
เพื่อให้การผลิตเป็นไปอย่างต่อเนื่องและได้รับวัตถุดิบที่มีความสดอยู่เสมอ
รวมทั้งจะต้องซื้อให้ถูกต้องตรงกับลักษณะเฉพาะที่กำหนดโดยผู้ควบคุมสูตรอาหาร โดยบริษัทฯ
จะจัดซื้อโดยตรงทั้งจากผู้ผลิตในประเทศและต่างประเทศ
สำหรับในด้านความสัมพันธ์กับผู้จำหน่ายวัตถุดิบนั้น หากเป็นวัตถุดิบในประเทศ บริษัทฯ
ใช้การติดต่อทำธุรกิจร่วมกันมาตั้งแต่บริษัทฯ เริ่มดำเนินการผลิต โดยบริษัทฯ
จะจัดซื้อกับบริษัทที่เสนอราคาต่ำที่สุดหรือราคาที่เหมาะสมเมื่อเปรียบเทียบกับราคาตลาดโดยรวม
สำหรับวัตถุดิบจากต่างประเทศจะมีการทำสัญญาซื้อล่วงหน้าประมาณ 3 เดือนและเป็นคราว ๆ ไป
โดยอาจได้รับผลกระทบบ้างหากสั่งซื้อในช่วงมรสุมซึ่งจะทำให้สินค้ามาถึงล่าช้าแต่บริษัทฯ
ได้ทำการป้องกันโดยการจัดเก็บวัตถุดิบไว้ในคลังมากกว่าปกติในช่วงดังกล่าว

วัตถุดิบหลักๆที่สำคัญในการผลิตอาหารสัตว์ที่มีขายในประเทศ เช่น ปลาป่น แป้งสาลี ถั่วเหลือง
ราคามักจะถูกกำหนดโดยผู้ผลิตรายใหญ่ แต่ราคาก็จะเคลื่อนไหวอยู่ในช่วงแคบ
และเป็นไปตามอุปสงค์ อุปทานของตลาด ดังนั้นทุกบริษัทก็จะมีต้นทุนในการผลิตในทิศทางเดียวกัน
ยกเว้นวัตถุดิบประเภทปลาป่นคุณภาพดีโปรตีนสูงหรือตับปลาหมึก
ที่ต้องนำเข้าจากต่างประเทศทุกบริษัทจะมีอิสระในการสั่งซื้อและมีต้นทุนที่แตกต่างกันตามภาวะราคาตลาด

บริษัทฯ
สามารถบริหารต้นทุนการผลิตอาหารสัตว์ได้โดยหาวัตถุดิบอื่นที่มีราคาถูกทดแทนวัตถุดิบที่ราคาแพงแม้ไม่สามารถทดแทนได้ทั้งหมดแต่ก็สามารถช่วยลดต้นทุนลงได้บ้างทำให้ราคาขายยังคงสามารถแข่งขันได้ในตลาดอาหารสัตว์น้ำ
วัตถุดิบที่ใช้แทนกันได้เช่น กากถั่วเหลืองใช้แทนปลาป่น (ไม่เกิน 10 % ของปริมาณปลาป่น) และ
ปลายข้าวใช้แทนข้าวโพดได้